*6.pielikums*

*līgumam par ambulatoro laboratorisko veselības aprūpes*

*pakalpojumu sniegšanu un apmaksu*

**Par ambulatoro laboratorisko veselības aprūpes pakalpojumu sniegšanas un apmaksas kārtību Covid-19 pandēmijas laikā**

1. IZPILDĪTĀJS, organizējot un sniedzot personām ambulatoros laboratoriskos veselības aprūpes pakalpojumus koronavīrusa COVID-19 pandēmijas laikā:
	1. nodrošina **izmeklējamā materiāla uz koronavīrusa SARS-CoV-2 (turpmāk – Paraugs)** paņemšanas punktu darbību ar Dienestu saskaņotās Latvijas teritorijas vietās;
	2. nodrošina Paraugu paņemšanu pēc iepriekšēja pieraksta, ievērojot ārstniecības iestādes noteiktos epidemioloģiskās drošības aizsardzības noteikumus, tai skaitā nodrošina atkārtotu pierakstu pacientiem ar “Apšaubāmu”- grūti interpretējamu rezultātu, ja DIENESTS tādu informāciju ir sniedzis IZPILDĪTĀJAM;
	3. pēc DIENESTA pieprasījuma veido mobilās vienības, kuras veic Paraugu paņemšanu personu dzīvesvietā visā Latvijas teritorijā vai veic Paraugu paņemšanu izglītības iestādēs un darba vietās, ja to noteicis Slimību profilakses un kontroles centrs (turpmāk – SPKC), pakalpojuma sniegšanas laikā ievērojot epidemioloģiskās drošības pasākumus;
	4. nodrošina Paraugu laboratorisku izmeklēšanu pakalpojumu programmas “Covid - 19 laboratoriskie izmeklējumi” ietvaros, ievērojot DIENESTA mājas lapā norādītos manipulāciju apmaksas nosacījumus;
	5. lai nodrošinātu personām iespēju pieteikties valsts apmaksātu COVID-19 izmeklējumu veikšanai pa tālruni 8303 un operatīvu datu iegūšanu par veiktajiem izmeklējumiem, sadarbojas ar SIA “Rīgas Austrumu klīniskās universitātes slimnīca” un sniedz tai un Dienestam informāciju:
		1. par Paraugu paņemšanas punktu izvietojumu (punkta adresi, darba laiku, Paraugu paņemšanas kapacitāti darba dienās un brīvdienās) divu darba dienu laikā no šī pielikuma spēkā stāšanās, bet turpmāk izmaiņu gadījumā – nekavējoties, nosūtot informāciju uz Dienesta elektroniskā pasta adresi anna.karolina.saule@vmnvd.gov.lv un SIA “Rīgas Austrumu klīniskās universitātes slimnīca” elektroniskā pasta adresi sergejs.nikisins@aslimnica.lv un agrita.junkere@aslimnica.lv;
		2. par iespējām nodrošināt mobilo vienību izbraukumus, ja Dienests vai SIA “Rīgas Austrumu klīniskās universitātes slimnīca” pieprasa šādu informāciju.
		3. par iespējām nodrošināt papildus Paraugu paņemšanas punktu atvēršanu, ja Dienests vai SIA “Rīgas Austrumu klīniskās universitātes slimnīca” pieprasa šādu informāciju;
		4. par saņemto Paraugu skaitu laboratorijā un veikto izmeklējumu skaitu katru dienu, norādot, cik no tiem ir pozitīvi, negatīvi vai gaida rindā uz testēšanu, informāciju sniedzot saskaņā ar kārtību, kādu nosaka Dienests, SPKC un SIA “Rīgas Austrumu klīniskās universitātes slimnīca”;
		5. par Paraugu paņemšanai un testēšanai izmantotajiem piederumiem, reaģentiem un iekārtām, ieskaitot nepieciešamus datus par pieejamiem atlikumiem un rezervēm, kā arī jebkurām izmaiņām testēšanas metodoloģijā, pēc pieprasījuma SIA “Rīgas Austrumu klīniskās universitātes slimnīca”, nosūtot informāciju uz elektroniskā pasta adresi sergejs.nikisins@aslimnica.lv.
	6. organizējot iespēju ārstniecības personām vai pašai personai pieteikties Paraugu paņemšanai, pieteikšanās brīdī noskaidro personas atbilstību spēkā esošajiem testēšanas kritērijiem, kuri ir pieejami SPKC mājas lapā, tajā skaitā:
		1. piederību noteiktajām prioritāri testējamām pacientu grupām (ja pieteikšanās brīdī tādas ir noteiktas);
		2. ģimenes ārsta nosūtījuma esamību (tajā skaitā vienotās veselības nozares elektroniskās informācijas sistēmas (E-veselības) portālā www.eveseliba.gov.lv izsniegtā nosūtījuma), ja saskaņā ar testēšanas kritērijiem pieteikšanās brīdī personai ir nepieciešams ģimenes ārsta nosūtījums;
	7. nodrošina sniegto pakalpojumu uzskaiti atbilstoši līguma par ambulatoro laboratorisko veselības aprūpes pakalpojumu sniegšanu un apmaksu (turpmāk - Līgums) 4.pielikuma 6.punkta nosacījumiem;
	8. vienas darba dienas laikā no izmeklējuma rezultātu saņemšanas dienas informē personu un personas ģimenes ārstu par izmeklējuma rezultātiem, nosūtot informāciju uz personas vai personas ģimenes ārsta norādīto elektroniskā pasta adresi, vai pēc pieprasījuma – telefoniski;
	9. sniedz informāciju SPKC par veikto testu rezultātiem SPKC pieprasītā formātā.
2. DIENESTS apmaksā IZPILDĪTĀJAM:
	1. izdevumus par individuālās aizsardzības līdzekļu (turpmāk – IAL) iegādi, kas tiek apmaksāti pēc fakta, ņemot vērā, ka:
		1. Parauga paņemšanai IAL komplektu veido kombinezons (maina ik pēc 2 stundām), respirators ar filtru (maina ik pēc 2 stundām), aizsargbrilles (lieto 1 nedēļu pie nosacījuma, ka lieto 8 stundas, dezinficējot tās ik pēc 2 stundām), aizsargvairogs sejai (lieto 1 mēnesi pie nosacījuma, ka lieto 8 stundas, dezinficējot tās ik pēc 2 stundām), ar nosacījumu, ka tiek lietots vai nu aizsargbrilles vai sejas aizsargvairogs, iekšējie cimdi (zem kombinezona manšetes; maina ik pēc 2 stundām), ārējie cimdi (uz kombinezona ārējās virsmas; maina pēc katra pacienta), kā arī bahilas un vienreizlietojamais halāts (maina ik pēc 2 stundām). Parauga paņemšanu veic 1 (viena) ārstniecības persona;
		2. Parauga laboratoriskai izmeklēšanai IAL komplektu veido kombinezons (maina ik pēc 3 stundām), respirators ar filtru (maina ik pēc 3 stundām), aizsargbrilles (lieto 1 nedēļu pie nosacījuma, ka lieto 8 stundas, dezinficējot tās ik pēc 3 stundām), aizsargvairogs sejai (lieto 1 mēnesi pie nosacījuma, ka lieto 8 stundas, dezinficējot tās ik pēc 3 stundām), ar nosacījumu, ka tiek lietots vai nu aizsargbrilles vai sejas aizsargvairogs, iekšējie cimdi (zem kombinezona manšetes; maina ik pēc 3 stundām), ārējie cimdi (uz kombinezona ārējās virsmas; maina ik pēc 3 stundām), kā arī bahilas un vienreizlietojamais halāts (maina ik pēc 3 stundām). Maiņā strādā 2 laboranti un 1 molekulārbiologs, savukārt diennaktī strādā 2 maiņas;
		3. Parauga paņemšanai mobilā vienībā IAL komplektu veido kombinezons (maina ik pēc 3 stundām), respirators ar filtru (maina pēc katra pacienta), aizsargbrilles (lieto 1 nedēļu pie nosacījuma, ka lieto 8 stundas, dezinficējot tās ik pēc 3 stundām), iekšējie cimdi (zem kombinezona manšetes; maina pēc katra pacienta), ārējie cimdi (uz kombinezona ārējās virsmas; maina pēc katra pacienta), kā arī bahilas un vienreizlietojamais halāts (maina pēc katra pacienta). Norādītie IAL ir paredzēti ārstniecības personālam, kas ņem analīzes;
		4. IZPILDĪTĀJS iesniedz DIENESTAM atskaiti par iegādātajiem IAL Paraugu paņemšanai, norādot iegādāto IAL nosaukumu, iepakojuma cenu bez PVN, iepakojuma cenu ar PVN, IAL skaitu vienā iepakojumā un izlietoto IAL skaitu katru dienu konkrētā Paraugu paņemšanas punktā;
		5. IZPILDĪTĀJS iesniedz DIENESTAM atskaiti par iegādātajiem IAL Paraugu laboratoriskai izmeklēšanai, norādot iegādāto IAL nosaukumu, iepakojuma cenu bez PVN, iepakojuma cenu ar PVN, IAL skaitu vienā iepakojumā un izlietoto IAL skaitu par katru dienu;
		6. IZPILDĪTĀJS iesniedz DIENESTAM atskaiti par iegādātajiem IAL Paraugu paņemšanai mobilā vienībā, norādot iegādāto IAL nosaukumu, iepakojuma cenu bez PVN, iepakojuma cenu ar PVN, IAL skaitu vienā iepakojumā un izlietoto IAL skaitu par katru dienu.
	2. izdevumus par Parauga paņemšanu un laboratorisko testēšanu, kas veikta pacientam par maksu, ja Parauga rezultāts ir pozitīvs. Šādā gadījumā, IZPILDĪTĀJS 3 (trīs) darba dienu laikā pēc Parauga rezultātu saņemšanas sazinās ar pacientu un vienojas par naudas summas, kas tika samaksāta par Parauga maksas paņemšanu un laboratorijas izmeklējuma veikšanu, atmaksu pacientam, un veic labojumus VIS talonā par attiecīgam pacientam sniegto pakalpojumu, norādot maksātāju “0 – valsts”.
	3. izdevumus par SARS-CoV-2 RNS (COVID-19) noteikšanu ar "pooling" metodi, ņemot vērā, ka:
		1. manipulācija 47403 “SARS-CoV-2 RNS (COVID-19) noteikšana ar "pooling" metodi (10 paraugi) (bez parauga paņemšanas)” izmaksā EUR 7,21;
		2. manipulācija 47404 “Siekalu parauga paņemšana SARS-CoV-2 (COVID-19) izmeklējumam” izmaksā EUR 0,00;
		3. manipulācija 47405 “Siekalu parauga paņemšanas komplekts SARS-CoV-2 (COVID-19) izmeklējumam ar “pooling” metodi” izmaksā EUR 3,36;
		4. manipulācija 47406 “SARS-CoV-2 RNS (COVID-19) noteikšana ar "pooling" metodi (2 paraugi) (bez parauga paņemšanas)” izmaksā EUR 18,71;
		5. manipulācija 47407 “SARS-CoV-2 RNS (COVID-19) noteikšana ar "pooling" metodi (3 paraugi) (bez parauga paņemšanas)” izmaksā EUR 13,91;
		6. manipulācija 47408 “SARS-CoV-2 RNS (COVID-19) noteikšana ar "pooling" metodi (4 paraugi) (bez parauga paņemšanas)” izmaksā EUR 11,52;
		7. manipulācija 47409 “SARS-CoV-2 RNS (COVID-19) noteikšana ar "pooling" metodi (5 paraugi) (bez parauga paņemšanas)” izmaksā EUR 10,08;
		8. manipulācija 47410 “SARS-CoV-2 RNS (COVID-19) noteikšana ar "pooling" metodi (6 paraugi) (bez parauga paņemšanas)” izmaksā EUR 9,12;
		9. manipulācija 47411 “SARS-CoV-2 RNS (COVID-19) noteikšana ar "pooling" metodi (7 paraugi) (bez parauga paņemšanas)” izmaksā EUR 8,44;
		10. manipulācija 47412 “SARS-CoV-2 RNS (COVID-19) noteikšana ar "pooling" metodi (8 paraugi) (bez parauga paņemšanas)” izmaksā EUR 7,92;
		11. manipulācija 47413 “SARS-CoV-2 RNS (COVID-19) noteikšana ar "pooling" metodi (9 paraugi) (bez parauga paņemšanas)” izmaksā EUR 7,52;
		12. IZPILDĪTĀJS iesniedz DIENESTAM atskaiti par veikto manipulāciju klāstu un skaitu, nodrošinot, ka atskaitē norādītā informācija sakrīt ar Vadības informācijas sistēmā (turpmāk – VIS) ievadīto informāciju;
		13. ņemot vērā, ka pašlaik plaši pielietojamie komerciāli diagnostiskie komplekti SARS-CoV-2 RNS noteikšanai nav validēti izolētas RNS noteikšanai no siekalu paraugiem, IZPILDĪTĀJS, pirms šī pielikuma 2.3.punktā minēto pakalpojumu uzsākšanas, sniedz DIENESTAM apliecinājumu par testējamo paraugu atbilstību pielietojamiem reaģentiem.
3. No pacienta netiek iekasēts maksājums par izmeklējuma Paraugu paņemšanu un laboratorisku testēšanu.
4. IZPILDĪTĀJS šī pielikuma 2.1.4., 2.1.5. un 2.1.6. apakšpunktā noteiktās atskaitēs neiekļauj DIENESTA nodrošinātos IAL.
5. Šī pielikuma 2.1. punktā noteiktajām izmaksu pozīcijām tiek piemērots koeficients. Koeficients tiek aprēķināts katru kalendāro mēnesi, nosakot valsts apmaksāto COVID -19 izmeklējumu skaitu pret visu veikto COVID-19 izmeklējumu skaitu, pamatojoties uz IZPILDĪTĀJA VIS ievadīto informāciju par kalendāro mēnesi.
6. IZPILDĪTĀJS līdz kārtējā mēneša 15.datumam sagatavo un nosūta uz DIENESTA elektroniskā pasta adresi nvd@vmnvd.gov.lv, šādus dokumentus par iepriekšējo kalendāro mēnesi:
	1. šī pielikuma 2.1.4., 2.1.5., 2.1.6. un 2.3.12.apakšpunktos noteiktās atskaites;
	2. rēķinu par sniegtiem pakalpojumiem atbilstoši atskaitēs iekļautai informācijai.
7. Pēc DIENESTA pieprasījuma IZPILDĪTĀJS sniedz operatīvu informāciju par Līguma ietvaros sniegtiem pakalpojumiem 24 stundu laikā.
8. DIENESTS apņemas pārskaitīt IZPILDĪTĀJAM finanšu līdzekļus par nodrošinātiem un sniegtiem pakalpojumiem, tajā skaitā par iegādātajiem IAL, uz IZPILDĪTĀJA norādīto kontu 5 (piecu) darba dienu laikā no dienas, kad DIENESTA administrēšanā ir nonākuši naudas līdzekļi no apropriācijas pārdales Līdzekļiem neparedzētiem gadījumiem. Šajā pielikumā noteiktie maksājumi tiek aprēķināti atbilstoši IZPILDĪTĀJA VIS ievadītajai informācijai un saskaņā ar IZPILDĪTĀJA iesniegto atskaiti un rēķinu.
9. DIENESTS līdz katra mēneša 15.datumam var veikt pakalpojumu priekšapmaksu, pamatojoties uz IZPILDĪTĀJA iesniegumu.
10. DIENESTAM ir tiesības pašam vai pieaicinot attiecīgus speciālistus pārbaudīt sniegto pakalpojumu atbilstību šī pielikuma noteiktajām prasībām.

|  |  |
| --- | --- |
| **DIENESTS** | **IZPILDĪTĀJS** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_R.Neimane | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Bērziņš |